b'\n_START_ARTICLE_\nRay Davies\n_START_SECTION_\nBiografi\n_START_PARAGRAPH_\nEtter at The Kinks skilte lag i 1996 har Davies opptr\xc3\xa5dt som soloartist._NEWLINE_17. mars 2004 ble han av dronning Elizabeth II utnevnt til Commander of the British Empire.Davies har ogs\xc3\xa5 spilt i, regissert og produsert show for teater og fjernsyn. Han var ett av hovednavnene p\xc3\xa5 Notodden Blues Festival, hvor han spilte 2. august 2008. H\xc3\xb8sten 2008 var det premiere p\xc3\xa5 musikalen Come Dancing, som Davies b\xc3\xa5de skrev og deltok i._NEWLINE_Ray Davies er eldre bror av gitaristen Dave Davies (f\xc3\xb8dt 3. februar 1947), som ogs\xc3\xa5 var medlem av The Kinks._NEWLINE_Nytt\xc3\xa5rsaften 2016 ble Davies utnevnt til Knight Bachelor. Han ble dermed opph\xc3\xb8yd i ridderstanden og fikk rett til \xc3\xa5 f\xc3\xb8re tiltaleformen sir foran sitt navn.'